[Clemens Episcopus servus servorum Dei, dilectis filiis Hugoni Abbati et Conventui Clun. Salutem et Apostolicam benedictionem. Preces, quæ à rationis tramite non discordant, Prona nos voluntate decet admittere, et effectui debito mancipare. Inde est quod vestra justa postulatione inducti Villam Sanam, quam vir nobilis Despire per manum venerabilis fratris nostri Theobaldi Hostiensis Episcopi, tunc vestri Abbatis, Monasterio vestro in ultima voluntate legavit, sicut eam justè ac sine controversia possidetis, auctoritate vobis Apostolica confirmamus, et præsentis scripti patrocinio communimus. Nulli ergo omninò hominum liceat hanc paginam nostræ confirmationis infringere, vel ei ausu temerario contraire. Si quis autem hoc attentare præsumpserit, indignationem omnipotentis Dei, et beatorum Petri et Pauli Apostolorum ejus se noverit incursurum. Datum Laterani III. nonas Martii. Pontificatus nostri anno primo.]